നെടുമുടി വേണു ഓര്മ്മയായി , സംസ്കാരം ഇന്ന് തിരുവനന്തപുരം: നടന് നെടുമുടി വേണുവിന്റെ സംസ്കാര ചടങ്ങുകള് ചൊവ്വാഴ്ച ഉച്ചയ്ക്ക് രണ്ടരയ്ക്ക് തൈക്കാട് ശാന്തികവാടത്തില് വച്ചു നടക്കും. കുണ്ടമന്കടവ് തിട്ടമംഗലത്തെ വസതിയില് മൃതദേഹം പൊതുദര്ശനത്തിന് വച്ചിരുന്നു. നടന് ആദരാഞ്ജലി അര്പ്പിക്കാന് മോഹന്ലാല്, മമ്മൂട്ടി അടക്കമുള്ള സഹപ്രവര്ത്തകരും ജനപ്രതിനിധികളും ആരാധകരും വീട്ടിലേക്ക് ഒഴുകിയെത്തി. ഇന്നലെ ഉച്ചയ്ക്ക് ഒരു മണിയോടെയാണ് പ്രേക്ഷകരെ കണ്ണീരിലാഴ്ത്തിയ അന്ത്യം. 73 വയസായിരുന്നു. ഉദരസംബന്ധമായ രോഗത്തെ തുടര്ന്ന് കിംസ് ആശുപത്രിയിലെ തീവ്രപരിചരണ വിഭാഗത്തില് ചികിത്സയിലായിരുന്നു. നാല് ദിവസം മുമ്ബാണ് ആശുപത്രിയില് പ്രവേശിപ്പിച്ചത്. നാടകക്കളരിയില്നിന്നാണ് 1978ല് ജി. അരവിന്ദന്റെ തമ്ബിലൂടെ സിനിമയിലെത്തിയത്. മലയാളത്തിലും തമിഴിലുമായി അഞ്ഞൂറിലേറെ സിനിമകളില് അഭിനയിച്ചു. ഭരതന്റെ ആരവവും തകരയുമാണ് നടന് എന്ന നിലയില് ഇരിപ്പിടം ഉറപ്പിച്ചത്. The post നെടുമുടി വേണു ഓര്മ്മയായി , സംസ്കാരം ഇന്ന് first appeared on Pradhana Vartha.